**A világ cukorpiacának helyzete**

 **H – 6300 Kalocsa, Obermayer tér 9.**

 **Telefon: (36-78) 600 303 Fax: (36-78) 461 256**

 **e-mail:** **titkarsag@ctosz.hu** **Web: http://www.ctosz.hu**

*Forrás: CIBE-EGAC (Brüsszel 2012.04.25.)*

 *EU (Cukor Irányító Bizottság,Brüsszel 2012.04.26.)*

A 2011/2012. cukorévre (2011.10.01. – 2012. 09.30.) az alábbi előrejelzéseket adta ki két nagy becsléssel foglalkozó nemzetközi szervezet az ISO (Nemzetközi Cukor Szervezet) és az F.O. Licht (Elemző Intézet).

Becslésük szerint az alábbi mennyiségek várhatóak:

**ISO** **F.O. Licht**

Termelés: 173 millió tonna 174,9 millió tonna

Fogyasztás: 167,8 millió tonna 166,9 millió tonna

A készlet várható többlete:

 **5,2** millió tonna  **8** millió tonna

Az ISO előrejelzése szerint a 2012/2013. cukorév végére (2013. 09. 30.) a készletek akár 3 millió tonnára is csökkenhetnek, mivel a várható 2 %-os fogyasztás növekedést a termelés bővülése nem fogja követni.

A 2010/2011. cukorévben (2010.10.01. – 2011. 09.30.) az EU-ból cukor export főként Izrael,Algéria, Norvégia,Svájc és a Közel-Kelet országaiba történt.

Ugyanakkor a cukor behozatala (import) döntő többsége Brazília, Mauritius, Guayana és Sváziföld államokból származott.

A 2011/2012. cukorévben a harmadik országokból az import igénylés (ACP, CXL és Balkán) az EPA/EBA egyezmény keretében a gazdasági év első öt hónapjában (2011. október – 2012. február) 1,19 millió tonna volt. A ténylegesen behozott mennyiség pedig 790 ezer tonna, ami százezer tonnával több mint az előző cukorévben. Az import 84 %-a nyers nádcukor és 16 %-a fehér cukor volt. A fenti mennyiséggel együtt a kedvezményes import öt hónap alatt összességében elérte az 1,6 millió tonnát. Az EU jelenlegi cukorkészlete valamivel több mint 10 millió tonna, ami **egy millió tonnával több** mint az előző cukorév hasonló időszakában volt. A fenti adatok a cukor unión belüli árának mérséklődését okozhatják, ha egyéb globális problémák (pl. Iráni válság) nem mélyülnek el.

Kalocsa, 2012. április 30.

 Kelemen István

 főtitkár